**«Мемлекеттік кірістертер органының уәкілетті мемлекеттік органдармен және лауазымды адамдармен басқа да міндетті төлемдерді төлеушілер және салық салу объектілері туралы мәліметтерді ұсыну бойынша өзара іс-қимыл қағидаларын бекіту туралы» Қазақстан Республикасының Қаржы министрі бірлескен бұйрығының жобасына** (бұдан әрі – Жоба)

**түсіндірме жазба**

**1.** **Әзірлеуші мемлекеттік органның атауы**

Қазақстан Республикасының Қаржы министрлігі.

**2**. **Нормативтік құқықтық актінің жобасын тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушы болып табылатын халықаралық ұйымдардың шешімдеріне, Президенттің хаттамалық және өзге де тапсырмаларына сілтеме жасай отырып қабылдау негіздері Президенттің, Президент Әкімшілігі, Үкімет және Үкімет Аппараты Басшылығының және/немесе оны қабылдау қажеттілігінің басқа негіздемелері.**

Жобасы Қазақстан Республикасы Салық кодексінің 52-бабы 2-тармағының 3) тармақшасына сәйкес әзірленді.

**3. Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай–ақ бюджет заңнамасында көзделген жағдайда - тиісті бюджет комиссиясының шешімі (тиісті есептеулер, қаржыландыру көзіне сілтеме, тиісті бюджет комиссиясының шешімінің көшірмесі) міндетті түрде түсіндірме жазбаға қоса беріледі).**

Жобаны іске асыру республикалық бюджеттен қаржы құралдарын бөлуді талап етпейді.

**4. Нормативтік құқықтық актінің жобасы қабылданған жағдайда халықтың қалың бұқарасы үшін болжанатын әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасының ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық құқықтық және/немесе өзге де салдарға әкеп соқпайды.

**5**. **Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін егжей-тегжейлі сипаттала отырып, күтілетін нәтижелердің нақты мақсаттары мен мерзімдері.**

Жобаны қабылдаудың мақсаты мемлекеттік кірістер органының уәкілетті мемлекеттік органдармен және лауазымды адамдармен басқа да міндетті төлемдерді төлеушілер және салық салу объектілері туралы мәліметтерді ұсыну бойынша өзара іс-қимыл тәртібін бекіту болып табылады.

Жобаның күтілетін нәтижесі – төлемдерді есептеудің дұрыстығы, өндіріп алудың толықтығы және бюджетке уақтылы аударылуы, уәкілетті мемлекеттік органдармен салыстыруды жүргізу бөлігінде мемлекеттік кірістер органдарына бюджетке төленетін басқа да міндетті төлемдер бойынша мәліметтердің дәйектілігі мен уақтылы ұсынылуы мәселелері бойынша бақылауды жүзеге асыру.

**6. Қабылданған жағдайда заңнаманы енгізілетін нормативтік құқықтық актінің жобасына сәйкес келтіру қажеттілігі (басқа құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу қажет пе, жоқ па, соны көрсетіңіз) немесе мұндай қажеттіліктің болмауы.**

Талап етілмейді.

7. **Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есептеулердің нәтижелері.**

Жобаны қабылдау жеке кәсіпкерлік субъектілерінің шығындарын төмендеуге және/немесе ұлғайту әкеп соқпайды.

**Қазақстан Республикасының**

**Қаржы министрі М. Тәкиев**